251 



Guanolagene findes langs med Kysten, deels pa;i selve 

 denne, deels paa de nærliggende Øer, fra 6^ s. Br. indtil 

 Floden Loa, der ved 21^ 28' s. Br. danner Perus Syd- 

 grændse. Sydligere findes der ogsaa Guanolag, men de 

 staae langt tilbage for de peruanske, deels fordi de ere 

 stærkt blandede med Sælhundeskarn, deels fordi de ud- 

 vaskes af Regnen , som bortfører de opløselige Stoffer. 

 Beholdningen af Guano paa samtlige de vigtigste Staten 

 Peru tilhørende Guano-Øer blev beregnet til c. 100 Millioner 

 danske Kubik-Alen. Hvor stor den aarlige Udførsel er, 

 anføres desværre ikke, og det fremgaaer derfor heller ikke 

 af Beretningen, for hvor lang Tid der endnu er Forraad 

 tilbage — et for det engelske Agerbrug og den peruanske 

 Statskasse lige vigtigt Spørgsmaal. *) Paa nogle Steder 

 ere Fuglene blevne bortskræmte ved den stærke Færdsel, 

 medens man paa andre, f. Ex. paa C hin c ha- Øerne, hvor 

 den livligste Brydning og Udførsel finder Sted, seer dem 

 komm.e idelig tilbage igjen uden at lade sig anfægte deraf; 

 men deres Mængde aftager dog paa Grund af den hen- 

 synsløse Maade, hvorpaa Søfolk og Arbeidere efterstræbe 

 dem, uagtet Loven har søgt at beskytte dem. 



Hvis en peruansk Kubikvara (omtrent 2 danske Kubikalen) veier 

 i Gjennemsnit 10 Ctn. og Udførselen stadig holder sig paa samme 

 Trin , nemlig 5 Millioner Centner (250,000 tons) om Aaret (Uge- 

 skrift for Landmænd 3die Bind p. 461), vilde denne Beholdning 

 af Guano endnu kun slaae til i omtrent 80 Aar, forudsat at det 

 er praktisk udførligt at bryde og udskibe Guanoen paa alle de 

 af Ri ver o medregnede Lokaliteter. 



